Qarku Draç

Qarku Draç (Serbisht: Драчки округ Drački okrug) ishte një nga qarqet e Mbretërisë së Serbisë e krijuar më 29 nëntor 1912 në pjesën e territorit të Shqipërisë të marrë nga Perandoria Osmane gjatë Luftës së Parë Ballkanike. Qarku i Draçit kishte katër rrethe (serbisht: срез/srez): Draç (Durrësi), Ljesh (Lezhë), Elbasani dhe Tirana. Ushtria e Mbretërisë së Serbisë u tërhoq nga Durrësi në prill 1913.

 Themelim 
parapamje|majtas|193x193px|Zgjerimi territorial i Mbretërisë së Serbisë në vitin 1913.
Ushtria Mbretërore Serbe pushtoi qytetin e Durazzo (Shqip: Durrës) më 29 nëntor 1912 pa u përballur me kundërshtime. Mitropoliti i krishterë ortodoks i Durrësit Jakob u bëri një pritje veçanërisht të ngrohtë autoriteteve të reja. Ai siguroi edhe marrëdhënie miqësore me autoritetet serbe në rajon. Si i tillë ai ndërhyri me sukses tek ata dhe disa njësi guerile shqiptare u shpëtuan dhe iu shmangën ekzekutimit.

Mbretëria e Serbisë krijoi zyrat e rrethit dhe emëroi guvernatorin e qarkut, kryetarin e qytetit dhe komandantin e garnizonit ushtarak. Guvernatori i parë ushtarak i qytetit të Durrësit, kapiteni Branisllav Milosavljeviq (komandant i pararojës së njësitit Šumadijan), caktoi këshillin e parë të qytetit në të cilin ishin Petar Djuraskovic (kryetar), Hristo Spiro, Mehmed Efendi dhe të tjerë.
parapamje|150px|Ivan Ivaniq, guvernatori i parë i qarkut të Durrësit
Guvernatori i parë i Qarkut Draç ishte Ivan Ivaniq, një diplomat serb. Gruaja e tij Delfa, një nga themeluesit e Rrethit të Motrave Serbe, drejtoi spitalin e qytetit. Kryetar i parë i Bashkisë së Durrësit ishte Petri Gjurashkoviq, anëtar i një familjeje nga ky qytet, ndërsa anëtarë të këshillit të qytetit ishin Hristos Spiro, Imam Husein Efendi dhe Filip Seriq. Kur ushtria e Mbretërisë së Serbisë pushtoi Shqipërinë në vitin 1912, Dragutin Anastasijeviq u angazhua si përkthyes i gjuhës greke dhe pas një kohe u emërua guvernator i Qarkut të Draçit në vend të Ivan Ivaniqit.

Qëllimi më i rëndësishëm i Serbisë në Luftërat Ballkanike ishte dalja në det të hapur.

 Persekutimi i vendasve 

Gjatë pushtimit, ushtria serbe vrau dhe brutalizoi shumë civilë shqiptarë. Të raportuara nga vëzhgues të paanshëm ishin raste të vrasjeve masive të civilëve myslimanë dhe madje edhe të krishterë. Shumë nga viktimat ishin gra, fëmijë dhe të moshuar.Leo Freundlich: Albania's Golgotha  Rrahjet e civilëve shqiptarë dhe plaçkitjet ishin gjithashtu të zakonshme. 

Vendasit gjithashtu iu nënshtruan konvertimeve masive të detyruara në krishterimin ortodoks. Shqiptarët katolikë do të burgoseshin rregullisht pa gjyq.Archbishop Lazër Mjeda: Report on the Serb Invasion of Kosova and Macedonia  Kishte gjithashtu raste të shumta të rrënimit dhe plaçkitjes së zonave civile. Mizori të tjera ndodhën jashtë Draçit, duke përfshirë zonat në Kosovë dhe Maqedoni, të cilat panë dhunë më të madhe.

 Shpërbërja 
parapamje|Ballina e Politika së 29 nëntorit 1912 me të dhëna për krijimin e Qarkut të Durrësit
Ushtria e Mbretërisë së Serbisë u tërhoq nga Durrësi në prill 1913 nën presionin e flotës detare të Fuqive të Mëdha, por ajo qëndroi në pjesë të tjera të Shqipërisë për dy muajt e ardhshëm.: VeĆ u aprilu 1913. postalo je izvesno da je kraj "albanske operacije" blizu. Pod pritiskom flote velikih sila srpska vojska je napustila jadransko primorje. U Albaniji je, međutim, ostala još dva meseca... In April 1913 it was obvious that end of "Albanian operation" was close and army of Serbia retreated from Adriatic coast remaining in Albania for two more months.

 Referime 

Kategoria:Shtete dhe territore të themeluara më 1912
Kategoria:Shtete dhe territore të shpërbëra më 1913
Kategoria:Pushtimet ushtarake
Kategoria:Mbretëria e Serbisë
Kategoria:Luftërat Ballkanike
Kategoria:1912 në Shqipëri
Kategoria:1913 në Shqipëri
Kategoria:Ndarje administrative të shuara të Serbisë
Kategoria:Historia e Durrësit